
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan Ivan Anušić (u daljnjem tekstu: NARUČITELJ)

i

____________________________________, OIB ___________________ koje zastupa direktor _______________(u daljnjem tekstu: IZVRŠITELJ)


sklopili su sljedeći:


U G O V O R

o pružanju usluge organizacije manifestacije "Festival Dunava" u Zagrebu
(broj: U-N 33-19)


I. 	PREDMET UGOVORA

Članak 1.

Predmet ovoga Ugovora je pružanje usluge organizacije manifestacije "Festival Dunava" u sklopu Interreg V-A Programa prekogranične suradnje Hrvatska - Srbija 2014.-2020. Referentni broj projekta Central Danube Tour je 2017HR-RS24

Ovaj Ugovor temelji se na provedenog postupku jednostavne nabave usluge organizacije manifestacije "Festival Dunava" u Zagrebu, koji se vodi pod evidencijskim brojem N 33-19 i ponudi IZVRŠITELJA broj____ od _____________ 2019. godine, koja je u navedenom postupku nabave odabrana kao najpovoljnija.

Članak 2.

Usluga organizacije manifestacije "Festival Dunava" mora biti izvršena sukladno Projektnom zadatku koji je sastavni dio Poziva za podnošenje ponuda.


II. NAČELA UGOVORA

Članak 3.

IZVRŠITELJ potpisom ovoga Ugovora potvrđuje da mu je poznata tehnička složenost usluge koja je predmet ove nabave.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).
III. CIJENA 

Članak 4.

Cijena usluge iz članka 1. ovoga Ugovora je:
                    
              ________________________________________________ kuna
           
                         PDV 25%   _______________________________________________kuna

Ukupno: ________________________________________________kuna

 (slovima: __________________________________________________________________)


IV. UVJETI PLAĆANJA

Članak 5.

NARUČITELJ se obvezuje cijenu izvršene usluge iz članka 4. ovoga Ugovora isplatiti  IZVRŠITELJU po ispostavljenom računu, u roku od 30 dana od dana primitka i ovjere računa od strane NARUČITELJA.

Ugovoreni iznos na prethodno utvrđen način platiti će se na IBAN IZVRŠITELJA.

NARUČITELJ ima pravo prigovora na ispostavljeni račun ukoliko utvrdi nepravilnosti te pozvati IZVRŠITELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.


V. OBVEZE IZVRŠITELJA

Članak 6.
U provedbi pružanja usluge iz članka 1. ovoga Ugovora IZVRŠITELJ je dužan izvršiti predmetnu uslugu u pogledu organizacije i izvedbe, a sve u skladu s projektnim zadatkom koji je sastavni dio poziva za podnošenje ponuda.
Od IZVRŠITELJA se očekuje potpuna suradnja i redovita konzultacija s NARUČITELJEM u procesu pripreme i realizacije usluge.
Članak 7.

IZVRŠITELJ određuje osobu za organizaciju događaja koja je odgovorna za cjelovitost i međusobnu usklađenost pružanja usluge sukladno projektnom zadatku i komunikaciju s NARUČITELJEM.

IZVRŠITELJ će po završetku pružene usluge sastaviti pisano izvješće i dostaviti ga NARUČITELJU.

Članak 8.

Predstavnik NARUČITELJA kao odgovorna osoba prati realizaciju ugovorene usluge iz članka 1. ovoga Ugovora te kontrolira je li izvršenje Ugovora u skladu s uvjetima određenima u pozivu za podnošenje ponuda i odabranom ponudom.

	Predstavnika NARUČITELJA zaduženog za praćenje realizacije ovoga Ugovora imenuje pročelnik Upravnog odjela za poljoprivredu Osječko-baranjske županije.


VII. ROK IZVRŠENJA USLUGA

Članak 9.

IZVRŠITELJ se obvezuje ugovorenu uslugu iz članka 1. ovoga Ugovora izvršiti 13. ožujka 2019. godine.


VIII. ZAVRŠNE ODREDBE

Članak 10.

Na odgovornost ugovornih strana za ispunjenje obveza te svemu ostalom što nije određeno odredbama ovoga Ugovora, uz odredbe Zakona o javnoj nabavi, na odgovarajući način primjenjivat će se i odredbe Zakona o obveznim odnosima.

Članak 11.

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku. 

Članak 12.

Ovaj Ugovor sastavljen je u pet istovjetnih primjerka, od kojih NARUČITELJ zadržava četiri, a IZVRŠITELJ jedan primjerak. 

Članak 13.

Ugovorne strane potpisom preuzimaju prava i obveze iz ovoga Ugovora.


                  ZA IZVRŠITELJA:                                                                  ZA NARUČITELJA:

            Direktor                                                                                          Župan
                                                                                                                            Ivan Anušić
                 					                                  

            KLASA:                                                                                       
                                                                                                              URBROJ:

                                                                                                            Osijek,                        2019. godine
